CELEX: 52020PC0802
Language: el
Date: 2020-12-14
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.12.2020
            COM(2020) 802 final
            2020/0354(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας. 
            
            
               2.Πλαίσιο της πρότασης
            
            
               2.1.Συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
            
               Η συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (στο εξής: συμφωνία) είναι η πρώτη δεσμευτική διεθνής συμφωνία που στοχεύει ειδικά στην καταπολέμηση της παράνομης, λαθραίας και άναρχης αλιείας (στο εξής: ΠΛΑ αλιεία). 
            
            
               Βασικός στόχος της είναι η πρόληψη, η αποτροπή και η εξάλειψη της ΠΛΑ αλιείας μέσω της παρεμπόδισης των σκαφών που επιδίδονται σε δραστηριότητες ΠΛΑ αλιείας να χρησιμοποιούν λιμένες και να εισάγουν τα αλιεύματά τους στις αγορές. Με τον τρόπο αυτόν, η συμφωνία μειώνει τα κίνητρα των εν λόγω σκαφών να συνεχίζουν να αλιεύουν και, επιπλέον, αποκλείει την εισαγωγή αλιευτικών προϊόντων που προέρχονται από ΠΛΑ αλιεία στις εθνικές και διεθνείς αγορές. Η αποτελεσματική εφαρμογή της συμφωνίας συμβάλλει, τελικά, στην μακροπρόθεσμη διατήρηση και βιώσιμη χρήση των θαλάσσιων βιολογικών πόρων και των θαλάσσιων οικοσυστημάτων. Οι διατάξεις της συμφωνίας εφαρμόζονται σε αλιευτικά σκάφη που επιθυμούν την είσοδό τους σε λιμένα κράτους διαφορετικού από το κράτος σημαίας τους.
            
            
               Οι διαπραγματεύσεις για τη συμφωνία πραγματοποιήθηκαν στο πλαίσιο του Οργανισμού Τροφίμων και Γεωργίας (FAO), μέλος του οποίου είναι η ΕΕ. Εγκρίθηκε από τη διάσκεψη του FAO κατά την τριακοστή έκτη συνοδό της στις 22 Νοεμβρίου 2009 με το ψήφισμα αριθ. 12/2009, δυνάμει του άρθρου XIV, παράγραφος 1 του καταστατικού του FAO. Άρχισε να ισχύει στις 5 Ιουνίου 2016 και έχει πλέον
                  1
                67 συμβαλλόμενα μέρη. 
            
            
               Η Ευρωπαϊκή Ένωση ήταν μεταξύ των πρώτων συμβαλλόμενων μερών της συμφωνίας
                  2
               , το 2011. 
            
            
               2.2.Η σύνοδος των συμβαλλόμενων μερών
            
            
               Η σύνοδος των μερών συνιστά το όργανο λήψης αποφάσεων στο πλαίσιο της συμφωνίας, το οποίο συνέρχεται ανά διετία ή συχνότερα, κατόπιν σχετικής απόφασής του
                  3
               . 
            
            
               Επιπλέον, στο άρθρο 24 παράγραφος 2 της συμφωνίας προβλέπεται ότι τέσσερα έτη μετά την έναρξη ισχύος της συμφωνίας, ο FAO συγκαλεί σύνοδο των μερών με σκοπό την επανεξέταση και αξιολόγηση της αποτελεσματικότητας της συμφωνίας ως προς την επίτευξη του στόχου της
                  4
               . Τότε τα μέρη αποφασίζουν σχετικά με τη σύγκληση άλλων τέτοιων συνόδων, εάν κρίνεται σκόπιμο.
            
            
               Έκτακτες σύνοδοι των μερών μπορούν επίσης να πραγματοποιούνται όποτε άλλοτε κρίνεται αναγκαίο από τα μέρη ή κατόπιν γραπτού αιτήματος οποιουδήποτε μέρους
                  5
               .
            
            
               2.3.Αποφάσεις της συνόδου των συμβαλλόμενων μερών
            
            
               Η σύνοδος των συμβαλλόμενων μερών έχει την εξουσία να θεσπίζει μέτρα για την πρόληψη, αποτροπή και εξάλειψη της παράνομης, λαθραίας και άναρχης αλιείας, τα οποία είναι δεσμευτικά για τα συμβαλλόμενα μέρη. 
            
            
               Κατ’ αρχήν, τα μέρη λαμβάνουν αποφάσεις επί της ουσίας με συναίνεση, αλλά στις περιπτώσεις που ο προεδρεύων κρίνει ότι έχουν εξαντληθεί όλες οι προσπάθειες για επίτευξη συναίνεσης, η απόφαση λαμβάνεται με απλή πλειοψηφία των ψηφισάντων
                  6
               . 
            
            
               Τροποποιήσεις του εσωτερικού κανονισμού των συνόδων των συμβαλλόμενων μερών μπορούν να εγκριθούν με συναίνεση και, εφόσον αυτή δεν επιτευχθεί, η απόφαση λαμβάνεται με πλειοψηφία δύο τρίτων των ψηφισάντων, υπό την προϋπόθεση ότι η εν λόγω πλειοψηφία υπερβαίνει το ήμισυ του συνολικού αριθμού των μερών
                  7
               . Η Ένωση έχει δικαίωμα συμμετοχής και ψήφου.
            
            
               3.Θέση που πρέπει να ληφθεί εξ ονόματος της Ένωσης
            
            
               Προτείνεται ο καθορισμός της θέσης που πρέπει να ληφθεί εξ ονόματος της Ένωσης, στις συνόδους των συμβαλλόμενων μερών, με την υιοθέτηση προσέγγισης δύο σταδίων. Οι κατευθυντήριες αρχές και οι προσανατολισμοί της θέσης της Ένωσης καθορίζονται σε πολυετή βάση με απόφαση του Συμβουλίου και η θέση αυτή προσαρμόζεται στη συνέχεια για κάθε σύνοδο με ανεπίσημα έγγραφα της Επιτροπής που υποβάλλονται προς συζήτηση στην ομάδα εργασίας του Συμβουλίου.
            
         
         
            
               Η προσέγγιση αυτή ακολουθείται επίσης επί του παρόντος τόσο στις περιφερειακές οργανώσεις διαχείρισης της αλιείας (ΠΟΔΑ) όσο και στη θέση που πρέπει να ληφθεί εξ ονόματος της Ένωσης στις εν λόγω συνόδους.
            
            
               Η παρούσα απόφαση ενσωματώνει τις αρχές και τους προσανατολισμούς της Κοινής Αλιευτικής Πολιτικής (ΚΑΠ), όπως καθορίζονται στον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου
                  8
                και καθοδηγείται από το κοινοτικό σύστημα για την πρόληψη, αποτροπή και εξάλειψη της παράνομης, λαθραίας και άναρχης αλιείας που θεσπίζεται στον κανονισμό (ΕΚ) αριθ. 1005/2008. Λαμβάνει επίσης υπόψη τις διατάξεις: του κανονισμού (ΕΚ) αριθ. 1224/2009 του Συμβουλίου περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής
                  9
               · του κανονισμού (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  10
               · του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων
                  11
               · και του εκτελεστικού κανονισμού (ΕΕ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής
                  12
                
            
            
               Επιπλέον, στην παρούσα απόφαση λαμβάνονται υπόψη οι διεθνείς δεσμεύσεις της ΕΕ δυνάμει της Σύμβασης των Ηνωμένων Εθνών για το Δίκαιο της Θάλασσας, της 10ης Δεκεμβρίου 1982 (UNLOSC), της Συμφωνίας των Ηνωμένων Εθνών όσον αφορά στη διατήρηση και στη διαχείριση των αλληλεπικαλυπτόμενων αποθεμάτων και των άκρως μεταναστευτικών αποθεμάτων υδρόβιων ζώων, της 4ης Αυγούστου 1995 (Συμφωνία των ΗΕ για τα ιχθυαποθέματα), της Συμφωνίας για την προώθηση της τήρησης των διεθνών μέτρων διατήρησης και διαχείρισης από τα αλιευτικά σκάφη στην ανοικτή θάλασσα, της 24ης Νοεμβρίου 1993, του Οργανισμού Τροφίμων και Γεωργίας των Ηνωμένων Εθνών (Συμφωνία τήρησης των διεθνών μέτρων του FAO), καθώς και άλλων συναφών πολυμερών και διμερών συμφωνιών. 
            
            
               Η παρούσα απόφαση αντικατοπτρίζει τους στόχους που καθορίζονται στην ανακοίνωση της Επιτροπής σχετικά με την εξωτερική διάσταση της ΚΑΠ
                  13
                και στα σχετικά συμπεράσματα του Συμβουλίου, στα συμπεράσματα του Συμβουλίου για τους ωκεανούς και τις θάλασσες
                  14
               , και στα συμπεράσματα του Συμβουλίου
                  15
                σχετικά με την κοινή ανακοίνωση της Ύπατης Εκπροσώπου της ΕΕ για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας»
                  16
               , μεταξύ άλλων και στο πεδίο της συνεργασίας με τρίτες χώρες για την εφαρμογή της συμφωνίας σχετικά με τα μέτρα που λαμβάνει το κράτος λιμένα. Επιπλέον, λαμβάνει υπόψη τις πτυχές της στρατηγικής της ΕΕ για την ασφάλεια στη θάλασσα
                  17
                που αφορούν την ΠΛΑ αλιεία, καθώς και το αναθεωρημένο σχέδιο δράσης
                  18
                για την εφαρμογή της.
            
            
               Τέλος, εμπνέεται από τη δήλωση της Επιτροπής στην ανακοίνωσή της για την Πράσινη Συμφωνία
                  19
               , ότι θα υιοθετήσει προσέγγιση μηδενικής ανοχής στην παράνομη, λαθραία και άναρχη αλιεία, στόχος που κατόπιν επανεπιβεβαιώθηκε σε δύο ανακοινώσεις της Επιτροπής με τίτλο «Στρατηγική της ΕΕ για τη βιοποικιλότητα με ορίζοντα το 2030»
                  20
                και «Από το αγρόκτημα στο πιάτο Μια στρατηγική για ένα δίκαιο, υγιές και φιλικό προς το περιβάλλον σύστημα τροφίμων»
                  21
                αντιστοίχως.
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Στις «πράξεις που παράγουν έννομα αποτελέσματα» περιλαμβάνονται πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης κείμενα που δεν έχουν μεν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  22
               .
            
            
               4.1.2.Εφαρμογή στην προκειμένη περίπτωση
            
            
               Η σύνοδος των συμβαλλόμενων μερών αποτελεί όργανο που έχει συσταθεί από συμφωνία, και συγκεκριμένα τη συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας.
            
            
               Οι πράξεις τις οποίες καλείται να θεσπίσει η σύνοδος των συμβαλλόμενων μερών συνιστούν πράξεις που παράγουν έννομα αποτελέσματα. Οι προβλεπόμενες πράξεις της συνόδου των συμβαλλόμενων μερών θα είναι δεσμευτικές βάσει του διεθνούς δικαίου και μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα:
            
            
               ·τον κανονισμό (EΚ) αριθ. 1005/2008 του Συμβουλίου περί δημιουργίας κοινοτικού συστήματος πρόληψης, αποτροπής και εξάλειψης της παράνομης, λαθραίας και άναρχης (ΠΛΑ) αλιείας
                  23
               · 
            
            
               ·τον κανονισμό (ΕΚ) αριθ. 1224/2009 του Συμβουλίου περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής
                  24
               ·
            
            
               ·τον κανονισμό (ΕΕ) 2017/2403 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2017, σχετικά με τη βιώσιμη διαχείριση των εξωτερικών αλιευτικών στόλων
                  25
               ·
            
            
               ·τον κανονισμό (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων
                  26
               ·
            
            
               ·τον εκτελεστικό κανονισμό (ΕΕ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής
                  27
               .
            
            
               Ωστόσο, οι προβλεπόμενες πράξεις δεν συμπληρώνουν ούτε τροποποιούν το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
         
         
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης δυνάμει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προς έκδοση πράξης σε σχέση με την οποία λαμβάνεται θέση εξ ονόματος της Ένωσης. Εάν η προς έκδοση πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνο ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
            
            
               4.2.2.Εφαρμογή στην προκειμένη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν την αλιεία. Ο κανονισμός (ΕΕ) αριθ. 1380/2013 αποτελεί τη νομική βάση για τον καθορισμό των αρχών που πρέπει να αντικατοπτρίζονται στην παρούσα θέση.
            
            
               Ως εκ τούτου, η ουσιαστική νομική βάση για την προτεινόμενη απόφαση είναι το άρθρο 43 παράγραφος 2 της ΣΛΕΕ. 
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 43 παράγραφος 2 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               2020/0354 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (στο εξής: συμφωνία), η διαπραγμάτευση της οποίας πραγματοποιήθηκε υπό την αιγίδα του Οργανισμού Τροφίμων και Γεωργίας (FAO), μέλος του οποίου είναι η Ένωση, εγκρίθηκε από την Ένωση με την απόφαση (ΕΕ) 2011/443 του Συμβουλίου
                  28
               . Η συμφωνία άρχισε να ισχύει στις 5 Ιουνίου 2016.
            
            
               (2)Η σύνοδος των συμβαλλόμενων μερών είναι το όργανο λήψης αποφάσεων το οποίο, βάσει της συμφωνίας, έχει την εξουσία να θεσπίζει μέτρα για την πρόληψη, αποτροπή και εξάλειψη της παράνομης, λαθραίας και άναρχης αλιείας, τα οποία είναι δεσμευτικά για τα συμβαλλόμενα μέρη. Συνέρχεται ανά διετία ή συχνότερα κατόπιν σχετικής απόφασής του.
            
            
               (3)Επιπλέον, στο άρθρο 24 παράγραφος 2 της συμφωνίας προβλέπεται ότι τέσσερα έτη μετά την έναρξη ισχύος της συμφωνίας, ο FAO συγκαλεί σύνοδο των μερών με σκοπό την επανεξέταση και αξιολόγηση της αποτελεσματικότητας της συμφωνίας ως προς την επίτευξη του στόχου της. Τότε τα μέρη αποφασίζουν σχετικά με τη σύγκληση άλλων τέτοιων συνόδων, εάν κρίνεται σκόπιμο. Έκτακτες σύνοδοι των μερών μπορούν επίσης να πραγματοποιούνται όποτε άλλοτε κρίνεται αναγκαίο από τα μέρη ή κατόπιν γραπτού αιτήματος οποιουδήποτε μέρους.
            
            
               (4)Κρίνεται σκόπιμο να καθοριστεί η θέση που πρέπει να ληφθεί, εξ ονόματος της Ένωσης, στη σύνοδο των συμβαλλόμενων μερών της συμφωνίας ενόψει της πρώτης συνόδου απολογισμού της συμφωνίας
                  29
               , όπως καθορίζεται στο άρθρο 24 παράγραφος 2 της συμφωνίας, καθώς και ενόψει των τριών επόμενων διετών συνόδων των συμβαλλόμενων μερών και κάθε άλλης συναφούς ενδιάμεσης συνόδου που θα πραγματοποιηθεί κατόπιν της έγκρισης της εν λόγω θέσης, καθώς τα μέτρα που θεσπίζονται στο πλαίσιο της συμφωνίας θα είναι δεσμευτικά για την Ένωση και μπορούν να επηρεάσουν καθοριστικά το περιεχόμενο της ενωσιακής νομοθεσίας, και συγκεκριμένα τους κανονισμούς (ΕΚ) αριθ. 1005/2008
                  30
                και (ΕΚ) αριθ. 1224/2009
                  31
                του Συμβουλίου, τον κανονισμό (ΕΕ) 2017/2403
                  32
                του Ευρωπαϊκού Κοινοβουλίου και του Συμβουλίου και τον εκτελεστικό κανονισμό (ΕΕ) αριθ. 404/2011 της Επιτροπής για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής
                  33
               . 
            
         
         
            
               (5)Καθώς είναι αναγκαίο να λαμβάνονται υπόψη στη θέση της Ένωσης οι νέες εξελίξεις, βάσει των σχετικών πληροφοριών που παρουσιάζονται πριν ή κατά τη διάρκεια της συνόδου των μερών, θα πρέπει επιπλέον να θεσπιστούν διαδικασίες, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης, η οποία κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση, για τον καθορισμό σε ετήσια βάση της θέσης της Επιτροπής ενόψει της πρώτης συνόδου απολογισμού της συμφωνίας, όπως καθορίζεται στο άρθρο 24 παράγραφος 2 της συμφωνίας, των τριών επόμενων διετών συνόδων των μερών, καθώς και κάθε άλλης σχετικής ενδιάμεσης συνόδου.
            
            
               (6)Βασικός στόχος της συμφωνίας είναι η πρόληψη, η αποτροπή και η εξάλειψη της παράνομης, λαθραίας και άναρχης (ΠΛΑ) αλιείας μέσω της παρεμπόδισης των σκαφών που επιδίδονται σε δραστηριότητες ΠΛΑ αλιείας να χρησιμοποιούν λιμένες και να εισάγουν τα αλιεύματά τους στις αγορές. Με τον τρόπο αυτόν, η συμφωνία μειώνει τα κίνητρα των εν λόγω σκαφών να συνεχίζουν να αλιεύουν και, επιπλέον, αποκλείει την εισαγωγή αλιευτικών προϊόντων που προέρχονται από ΠΛΑ αλιεία στις εθνικές και διεθνείς αγορές.
            
            
               (7)Η ΠΛΑ αλιεία αποτελεί μία από τις σοβαρότερες απειλές για τη βιώσιμη εκμετάλλευση των θαλάσσιων βιολογικών πόρων και θέτει σε κίνδυνο τόσο τα ίδια τα θεμέλια της Κοινής Αλιευτικής Πολιτικής της Ένωσης όσο και τις διεθνείς προσπάθειες για την προαγωγή της καλύτερης διακυβέρνησης των ωκεανών. 
            
            
               (8)Η σύνοδος των συμβαλλόμενων μερών της συμφωνίας είναι αρμόδια για τη θέσπιση μέτρων κατάλληλων να διασφαλίζουν την εφαρμογή της συμφωνίας και, επομένως, να διασφαλίζουν την μακροπρόθεσμη διατήρηση και βιώσιμη χρήση των θαλάσσιων βιολογικών πόρων και των θαλάσσιων οικοσυστημάτων. Η Ένωση θα πρέπει να διαδραματίζει ενεργό, αποτελεσματικό και εποικοδομητικό ρόλο στις εν λόγω συνόδους, με σκοπό να διασφαλίζει την εφαρμογή της συμφωνίας και να προάγει τη διεθνή συνεργασία κατά της ΠΛΑ αλιείας, 
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας, καθορίζεται στο παράρτημα I.
            
            
               Η παρούσα θέση καθορίζεται ενόψει της πρώτης συνόδου απολογισμού της συμφωνίας, όπως καθορίζεται στο άρθρο 24 παράγραφος 2 της συμφωνίας, των τριών επόμενων διετών συνόδων των συμβαλλόμενων μερών, καθώς και κάθε άλλης ενδιάμεσης συνόδου.
            
            
               Άρθρο 2
            
            
               Η εξειδίκευση, σε ετήσια βάση, της θέσης που πρέπει να λάβει η Ένωση στις συνόδους των συμβαλλόμενων μερών της συμφωνίας, που αναφέρεται στο άρθρο 1 δεύτερο εδάφιο, διεξάγεται σύμφωνα με το παράρτημα II. 
            
            
               Άρθρο 3
            
            
               Η θέση της Ένωσης που καθορίζεται στο παράρτημα Ι αξιολογείται και, εφόσον κρίνεται σκόπιμο, αναθεωρείται από το Συμβούλιο κατόπιν πρότασης της Επιτροπής, το αργότερο έως τη σύνοδο των συμβαλλόμενων μερών της συμφωνίας που ακολουθεί την τρίτη διετή σύνοδο που αναφέρεται στο άρθρο 1 δεύτερο εδάφιο.
            
            
               Άρθρο 4
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     
                        
                        
                        Για το Συμβούλιο
               
               
                     
                        
                        
                        Ο Πρόεδρος
               
            
         
         
            
                  
                     (1)
                  
                        Οκτώβριος 2020· 
                  http://www.fao.org/port-state-measures/background/parties-psma/en/
                   
               
               
                  
                     (2)
                  
                        Απόφαση 2011/443/EE του Συμβουλίου, της 20ής Ιουνίου 2011, όσον αφορά την έγκριση, εξ ονόματος της Ευρωπαϊκής Ένωσης, της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (ΕΕ L 191 της 22.7.2011, σ. 1). 
               
               
                  
                     (3)
                  
                        Διάταξη 5.1 του εσωτερικού κανονισμού για τις συνόδους των συμβαλλόμενων μερών.
               
               
                  
                     (4)
                  
                        Η εν λόγω σύνοδος, που θα διοργανωθεί από την ΕΕ, έπρεπε να πραγματοποιηθεί εντός του 2020 αλλά αναβλήθηκε για το 2021 λόγω της πανδημίας COVID-19.
               
               
                  
                     (5)
                  
                        Διάταξη 5.2 του εσωτερικού κανονισμού για τις συνόδους των συμβαλλόμενων μερών.
               
               
                  
                     (6)
                  
                        Διατάξεις 7.2 και 7.3 του εσωτερικού κανονισμού για τις συνόδους των συμβαλλόμενων μερών.
                        Άρθρο XVII παράγραφος 3 στοιχείο α) του γενικού κανονισμού του Οργανισμού [FAO].
               
               
                  
                     (7)
                  
                        Διάταξη 13 του εσωτερικού κανονισμού για τις συνόδους των συμβαλλόμενων μερών.
               
               
                  
                     (8)
                  
                        Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την Κοινή Αλιευτική Πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
               
               
                  
                     (9)
                  
                        ΕΕ L 343 της 22.12.2009, σ. 1.
               
               
                  
                     (10)
                  
                        ΕΕ L 347 της 28.12.2017, σ. 81.
               
               
                  
                     (11)
                  
                        ΕΕ L 198 της 25.7.2019, σ. 105.
               
               
                  
                     (12)
                  
                        ΕΕ L 112 της 30.4.2011, σ. 1.
               
               
                  
                     (13)
                  
                        COM(2011) 424 τελικό της 13.7.2011.
               
               
                  
                     (14)
                  
                        14249/19 της 19.11.2019.
               
               
                  
                     (15)
                  
                        7348/1/17 REV 1 της 24.3.2017.
               
               
                  
                     (16)
                  
                        JOIN(2016) 49 final της 10.11.2016.
               
               
                  
                     (17)
                  
                        Έγγρ. 11205/14 του Συμβουλίου της Ευρωπαϊκής Ένωσης, της 24.6.2014.
               
               
                  
                     (18)
                  
                        Έγγρ. 10494/18 του Συμβουλίου της Ευρωπαϊκής Ένωσης, της 26.6.2018.
               
               
                  
                     (19)
                  
                        COM(2019) 640 final της 11.12.2019.
               
               
                  
                     (20)
                  
                        COM(2020) 380 final της 20.5.2020.
               
               
                  
                     (21)
                  
                        COM(2020) 381 final της 20.5.2020.
               
               
                  
                     (22)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (23)
                  
                        ΕΕ L 286 της 29.10.2008, σ. 1.
               
               
                  
                     (24)
                  
                        ΕΕ L 343 της 22.12.2009, σ. 1.
               
               
                  
                     (25)
                  
                        ΕΕ L 347 της 28.12.2017, σ. 81.
               
               
                  
                     (26)
                  
                        ΕΕ L 198 της 25.7.2019, σ. 105.
               
               
                  
                     (27)
                  
                        ΕΕ L 112 της 30.4.2011, σ. 1.
               
               
                  
                     (28)
                  
                        Απόφαση 2011/443/EE του Συμβουλίου, της 20ής Ιουνίου 2011, όσον αφορά την έγκριση, εξ ονόματος της Ευρωπαϊκής Ένωσης, της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (ΕΕ L 191 της 22.7.2011, σ. 1). 
               
               
                  
                     (29)
                  
                        Επί του παρόντος, έχει προγραμματιστεί για τις 31 Μαΐου έως τις 4 Ιουνίου 2021.
               
               
                  
                     (30)
                  
                        ΕΕ L 286 της 29.10.2008, σ. 1.
               
               
                  
                     (31)
                  
                        ΕΕ L 343 της 22.12.2009, σ. 1.
               
               
                  
                     (32)
                  
                        ΕΕ L 347 της 28.12.2017, σ. 81.
               
               
                  
                     (33)
                  
                        ΕΕ L 112 της 30.4.2011, σ. 1.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.12.2020
            COM(2020) 802 final
            ΠΑΡΑΡΤΗΜΑΤΑ
            της
            Πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
               
         
         
            
               ΠΑΡΑΡΤΗΜΑ I
            
            
            
               Θέση που πρέπει να ληφθεί, εξ ονόματος της Ευρωπαϊκής Ένωσης, στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
            
            
                1. ΑΡΧΕΣ
            
            
               Στο πλαίσιο της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας, η Ένωση τηρεί, μεταξύ άλλων, τις ακόλουθες αρχές:
            
            
               α)διασφαλίζει ότι τα μέτρα που θεσπίζονται στο πλαίσιο της συμφωνίας συνάδουν τόσο με τη συμφωνία καθ’ εαυτήν όσο και με το διεθνές δίκαιο, και ιδίως με τις διεθνείς δεσμεύσεις της Ένωσης δυνάμει της Σύμβασης των Ηνωμένων Εθνών για το Δίκαιο της Θάλασσας (UNCLOS)
                  1
               , της συμφωνίας του 1995 σχετικά με τη διατήρηση και διαχείριση των αλληλεπικαλυπτόμενων και των άκρως μεταναστευτικών αποθεμάτων ιχθύων (UNFSA)
                  2
                και της συμφωνίας του 1993 για την προώθηση της τήρησης των διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα
                  3
               ·
            
            
               β)ενεργεί σύμφωνα με τους στόχους και τις αρχές που επιδιώκει η Ένωση στο πλαίσιο της Κοινής Αλιευτικής Πολιτικής, όπως καθορίζονται στον κανονισμό (ΕΕ) αριθ. 1380/2013 και σύμφωνα με τις διατάξεις του ενωσιακού συστήματος για την πρόληψη, αποτροπή και εξάλειψη της παράνομης, λαθραίας και άναρχης αλιείας που θεσπίστηκε με τον κανονισμό (ΕΚ) αριθ. 1005/2008· 
            
            
               γ)ενεργεί σύμφωνα με τα συμπεράσματα του Συμβουλίου, της 19ης Μαρτίου 2012, σχετικά με ανακοίνωση της Επιτροπής για την εξωτερική διάσταση της Κοινής Αλιευτικής Πολιτικής
                  4
                και επιδιώκει η εξωτερική διάσταση να ακολουθεί τις ίδιες αρχές και να προάγει τα ίδια πρότυπα για τη διαχείριση και τον έλεγχο της αλιείας με αυτά που εφαρμόζονται στα ύδατα της Ένωσης· προάγει ίσους όρους ανταγωνισμού, μεταξύ άλλων, για τη στήριξη της διαφάνειας του εμπορίου αλιευτικών προϊόντων, το οποίο υπόκειται σε αυστηρώς τηρούμενα και ελεγχόμενα πρότυπα· και προωθεί πρωτοβουλίες που αφορούν τον ρόλο των κρατών λιμένα και των κρατών σημαίας στην καταπολέμηση της παράνομης, λαθραίας και άναρχης αλιείας (ΠΛΑ αλιεία)·
            
            
               δ)ενεργεί σύμφωνα με τα συμπεράσματα του Συμβουλίου για τους ωκεανούς και τις θάλασσες
                  5
                και τα συμπεράσματα του Συμβουλίου
                  6
                σχετικά με την κοινή ανακοίνωση της Ύπατης Εκπροσώπου της ΕΕ για θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής με τίτλο «Διεθνής διακυβέρνηση των ωκεανών: ένα θεματολόγιο για το μέλλον των ωκεανών μας»
                  7
               , και προωθεί μέτρα για την υποστήριξη και την ενίσχυση της αποτελεσματικής εφαρμογής της συμφωνίας σχετικά με τα μέτρα που λαμβάνει το κράτος λιμένα ως συμβολής στη βιώσιμη διαχείριση των ωκεανών σε όλες τις διαστάσεις της·
            
            
               ε)ακολουθεί προσέγγιση μηδενικής ανοχής στην ΠΛΑ αλιεία, λαμβάνοντας, ιδίως, υπόψη ότι οι πολιτικές και κοινωνικοοικονομικές συνθήκες που προέκυψαν ως αποτέλεσμα της πανδημίας COVID-19 έχουν ενδεχομένως δημιουργήσει πρόσφορο περιβάλλον εντός του οποίου αδίστακτοι φορείς είτε επιδίδονται σε ΠΛΑ αλιεία είτε διευκολύνουν το εμπόριο αλιευτικών προϊόντων που προέρχονται από αυτήν, καθιστώντας ακόμα πιο αναγκαία τη λήψη δραστικών μέτρων στο πλαίσιο της εν λόγω συμφωνίας.
            
            
               2. ΠΡΟΣΑΝΑΤΟΛΙΣΜΟΙ 
            
            
               Η Ένωση επιδιώκει να αναπτύξει και να στηρίξει τη θέσπιση των ακόλουθων δράσεων και προσανατολισμών, με σκοπό τη διασφάλιση της καθολικής συμμετοχής στη συμφωνία και της αποτελεσματικής εφαρμογής της:
            
            
               α)διασφάλιση της συνέπειας με άλλες πολιτικές της Ένωσης, ιδίως στους τομείς των εξωτερικών σχέσεων, του περιβάλλοντος, του εμπορίου, της απασχόλησης, της ανάπτυξης και της έρευνας και καινοτομίας, και επιδίωξη συνοχής και συνεργειών με τις πολιτικές της Ένωσης στο πλαίσιο των διμερών σχέσεων με τρίτες χώρες στον τομέα της αλιείας·
            
            
               β)προώθηση θέσεων που συνάδουν με τις βέλτιστες πρακτικές των περιφερειακών οργανώσεων διαχείρισης αλιείας (ΠΟΔΑ) και των περιφερειακών οργανισμών αλιείας (ΠΟΑ), καθώς και τον συντονισμό των εν λόγω οργανώσεων με τη συμφωνία· 
            
            
               γ)στήριξη της θέσπισης παγκόσμιων προγραμμάτων ανάπτυξης ικανοτήτων για την παροχή βοήθειας προς αναπτυσσόμενα κράτη προκειμένου να προετοιμαστούν για την εφαρμογή ή να εφαρμόσουν τη συμφωνία, διασφαλίζοντας, κατά περίπτωση, την συμπληρωματικότητα με την παροχή βοήθειας προς τρίτες χώρες που προβλέπεται από την Ένωση στο πλαίσιο της καταπολέμησης της ΠΛΑ αλιείας·
            
            
               δ)προώθηση μέτρων για την ενίσχυση της συνεργασίας μεταξύ των φορέων της συμφωνίας και άλλων παγκόσμιων και περιφερειακών οργανισμών, στο πλαίσιο της εντολής τους και εφόσον κρίνεται σκόπιμο, καθώς και με άλλα κράτη που δεν είναι συμβαλλόμενα μέρη της συμφωνίας, εφόσον είναι επιθυμητό και εφαρμόσιμο. 
            
            
               ε)στήριξη μέτρων για την προώθηση της επικύρωσης της συμφωνίας από μη συμβαλλόμενα μέρη, μεταξύ άλλων μέσω της ευαισθητοποίησης και της ανάπτυξης ικανοτήτων σε παγκόσμιο επίπεδο με σκοπό να διασφαλιστεί ότι τα κράτη κατανοούν τόσο τα οφέλη της συμφωνίας όσο και τις απαιτήσεις εφαρμογής της, σε περίπτωση που γίνουν συμβαλλόμενα μέρη·
            
            
               στ)στήριξη μέτρων για την ανάπτυξη και την προώθηση της χρήσης εργαλείων (τεχνολογιών, συστημάτων ανταλλαγής πληροφοριών, μητρώων, κ.λπ.) με σκοπό την υποστήριξη και τη διευκόλυνση της εφαρμογής της συμφωνίας· και διασφάλιση της συμβατότητας των εν λόγω μέτρων με τα μέτρα που έχουν αναπτυχθεί στο πλαίσιο της Ένωσης για την επίτευξη παρόμοιων στόχων·
            
         
         
            
               ζ)στήριξη μέτρων που αποσκοπούν στην ενίσχυση της διαφάνειας, του διαλόγου και της συνεργασίας με τους σχετικούς ενδιαφερόμενους φορείς, συμπεριλαμβανομένων, αλλά όχι αποκλειστικά, των αλιέων, της αλιευτικής βιομηχανίας, των οργανώσεων της κοινωνίας των πολιτών, καθώς και των επιστημόνων και της ακαδημαϊκής κοινότητας, σε ζητήματα που αφορούν την εφαρμογή της συμφωνίας και, κατά περίπτωση, μέτρων που αποσκοπούν στη βελτίωση της συμμετοχής των ανωτέρω ενδιαφερομένων στις εργασίες που σχετίζονται με την εφαρμογή της συμφωνίας, σύμφωνα με την κοινή πρακτική που έχει εγκριθεί στο πλαίσιο άλλων πολυμερών συμφωνιών.
            
            
               ΠΑΡΑΡΤΗΜΑ II
            
            
               Εξειδίκευση σε ετήσια βάση της θέσης της Ένωσης που πρέπει να ληφθεί στις συνόδους των συμβαλλόμενων μερών της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
            
            
            
               Πριν από κάθε σύνοδο των συμβαλλόμενων μερών της συμφωνίας, όταν το όργανο αυτό καλείται να εγκρίνει αποφάσεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε στη θέση που θα διατυπωθεί εξ ονόματος της Ένωσης να λαμβάνονται υπόψη οι τελευταίες επιστημονικές και άλλες σχετικές πληροφορίες που διαβιβάζονται στην Επιτροπή, σύμφωνα με τις αρχές και τους προσανατολισμούς που παρατίθενται στο παράρτημα I.
            
            
               Για τον σκοπό αυτό, και με βάση τις εν λόγω πληροφορίες, η Επιτροπή διαβιβάζει εγκαίρως στο Συμβούλιο, πριν από κάθε σύνοδο των συμβαλλόμενων μερών της συμφωνίας, έγγραφο όπου παρουσιάζονται αναλυτικά τα στοιχεία της προτεινόμενης εξειδίκευσης της θέσης της Ένωσης, προκειμένου να συζητηθούν και να εγκριθούν οι λεπτομέρειες της θέσης που θα διατυπωθεί εξ ονόματος της Ένωσης.
            
            
               Εάν, κατά τη σύνοδο των συμβαλλόμενων μερών της συμφωνίας είναι αδύνατον, ακόμα και επιτόπου, να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.
            
            
         
         
            
                  
                     (1)
                  
                        EE L 179 της 23.6.1998, σ. 3.
               
               
                  
                     (2)
                  
                        ΕΕ L 189 της 3.7.1998, σ. 16.
               
               
                  
                     (3)
                  
                        ΕΕ L 177 της 16.7.1996, σ. 26.
               
               
                  
                     (4)
                  
                        7087/12 REV 1 ADD 1 COR 1.
               
               
                  
                     (5)
                  
                        14249/19  19.11.2019.
               
               
                  
                     (6)
                  
                        7348/1/17 REV 1 της 24.3.2017.
               
               
                  
                     (7)
                  
                        JOIN(2016) 49 final της 10.11.2016.